વાસ્તવિકતા તો એ છે કે, રા. સ્વ. સંઘ અને સેનાપ્રમુખ જનરલ કરિઅપ્પા બન્ને એકમેકના શુભચિંતકો જ રહ્યા છે. ૧૯૫૯માં જનરલ કરિઅપ્પા મેંગલોરની સંઘ શાખાના એક સમારોહમાં પણ આવ્યા હતા. ત્યાં તેઓએ કહ્યું હતું. સંઘકાર્ય મને હૃદયથી પ્રિય એવાં કેટલાંક કાર્યોમાંનું એક છે. જો કોઈ મુસ્લિમ ઇસ્લામની પ્રશંસા કરે છે તો પછી સંઘ હિન્દુત્વનું અભિમાન રાખે એમાં ખોટું શું ? પ્રિય યુવામિત્રો, તમે કોઈ પણ ભ્રામક પ્રચારથી ગભારાય વિના નિરંતર કાર્ય કરતા રહો. ડૉ. હેડગેવારજીએ તમારી સમક્ષ એક સ્વાર્થરહિત કાર્યનો પવિત્ર આદર્શ મૂક્યો છે. તેના પર આગળ વધતા રહો. ભારતને તમારા જેવા જ સેવાભાવી કાર્યકર્તાઓની જરૂર છે. (Malkani KR, How others look at the RSS, Deendayal Research Institute, New Delhi)